
Referat fra bestyrelsesmøde mandag den 26.08.2024


	Deltagere fra bestyrelsen:
	Deltagere fra skolen:

	Jacob Lunding, formand
	Maja Rose Falk, afdelingsleder i Fritten 

	Qasam Ahmad
	Jette Nord, Skoleleder

	Henriette Bergh Andreassen

Mikkel Weinreich Larsen
	Carsten Borglund, medarbejderrepræsentant 

	Mette Julie Hørning
	Jeanette Pagter Backer, Adm. medarbejder

	
	Elevråd: 
(Afbud)




1. Dagsorden

a. Valg af referent: Jeanette blev valgt

b. Godkendelse af dagsorden for bestyrelsesmødet

c. Underskrift af referater fra bestyrelsesmøder 10.06.2024


2. Økonomi (fast punkt)

Balancen v. Jette
Vi har pr. 5/9-2024 færre elever end i budgettet. Det vil kunne mærkes, da vi vil få det modregnet i december i statstilskuddet. 
Vi forventer nu kun et overskud på ca. kr. 200.000,-.
Vikarforbruget i SFO’en er blevet større end budgetteret, da vi har brugt vikarer til at dække faste timer i Fritten, Klubben og til at være i Minifritten. Reglerne for brug af vikarer i fast skema er blevet ændret, så de fremover skal have en fast ansættelse, der svarer til de timer, der er fast skemalagt, og det vil betyde, at vores vikarforbrug bliver mindre, men at der vil komme en tilsvarende udgift på de faste lønninger.
Bøger til brug i undervisningen er i år blevet betalt tidligere end vi plejer, så den post ser stor ud lige nu, men den vil udligne sig i løbet af året. 
Der har været brugt rigtig mange penge på befordring til ture – Der er brugt ca. kr. 16.000,- 






udover de ca. kr. 12.000, - som vores skolekort koster. Aftalen er, at 0.-5-klasse bruger skolens moviakort, og at skolens rejsekort kun er til særlige tilfælde og kun kan bruges efter aftale. 6.-9. klasse skal selv medbringe rejsekort. 
Vores indvendige og udvendige konti vedr. vedligeholdelse lægges sammen i 2025, da det kan være svært at skelne, om det er den ene eller den anden konto. 


3. Info fra ledelsen

a. Fritidsdelen v. Maja
Det har været en god start i Fritten, og de nye Minifrit-børn er landet godt i skolen. 
Christine er startet som medhjælper i Fritten, og hun lægger derudover støttetimer i 3. klasse. Vores vikarer August og Karla lægger begge faste timer i Fritten og i klubben. 

b. Skoledelen v. Jette
Også i skolen er alle kommet glade tilbage fra ferie.
Vores nye musiklærer Richard er startet. Han er rigtig god, og han fik sin ilddåb allerede første dag på skolen, hvor han stod for morgensamlingen alene.
Rengøringen er et opmærksomhedspunkt, og der har ikke været gjort hovedrengøring i løbet af sommerferien. 
Vi mangler stadig kager til skolens fødselsdag på fredag, men det plejer at gå op i sidste ende. Der vil i år blive solgt hjemmelavede pizzaer i stedet for pølser.
Der bliver nu lagt en ekstra arbejdsweekend ind, som vil blive en ren male-forældrearbejdsweekend. 
Derudover vil der stadig kunne opstå særlige opgaver ind imellem, som forældrene kan tage. Fremover vil pedellerne deltage i arbejdsweekenderne, så de har et overblik over hvad der skal gøres og kan uddelegere opgaverne. 
Der er PPU-dag den 07.10.2024, hvor fokus vil være på kulturændringer, kommunikation og det hårde sprog, samt på hvordan vi får den bedste kultur blandt både elever, medarbejdere og forældre.
Den 20.11.2024 har vi sammen med Skolen ved havet og Sigerslevøster privatskole, arrangeret et foredrag med Rune Strøm på Gymnasiet med fokus på konflikthåndtering, sprog og kommunikation. Alle medarbejdere deltager, og bestyrelsen og kontaktforældrene vil også blive tilbudt at deltage. VPS har 100 pladser, og resten vil blive udbudt til forældrene. 
Jette fortæller, at der stadig mangler at blive sat nogle af de nye vinduer i – måske bliver dette en opgave, hvor der er brug for hjælp fra forældre til at løfte vinduerne, da de er tunge.

4. Elevrådet

a. Nyt fra elevrådet (Udgået)





5. Punkter til orientering (O), debat (D) og beslutning (B).

a. Hvordan er processen vedr. forældreundersøgelsen? (D/B)
Vi skal have en forældreundersøgelse i januar/februar måned 2025. Det vil koste ca. kr. 12.000, - hvis vi skal have et eksternt firma til at lave den.
Det undersøges om skolens it-ansvarlige kan finde nogle digitale værktøjer der kan bruges, sammen med spørgsmålene fra sidste forældreundersøgelse, så undersøgelserne bliver sammenlignelige. Punktet tages op på BS-mødet i september. 

b. Rejsekort. Hvornår skal man selv medbringe rejsekort? Det koster ca. 2000 kr. pr. vej at have en klasse med til Kbh. (D/B)
Skolen har mange udgifter til rejsekort- udover skolens Movia-skolekort. Det debatteres om alle børn selv skal medbringe rejsekort. 
Det nævnes, at brobygning f.eks. kan blive dyrt for nogen. 
Alle er enige om, at man skal være bedre til at planlægge, og at de små (0.-5. klasse) har fortrinsret til skolekortet. Der vil uanset hvor godt vi planlægger, være dage hvor flere klasser er afsted samtidig på fagdage eller lignende, og elever fra 6. klasse og op, skal som udgangspunkt stadig selv have rejsekort med til ture – De kan dog bruge skolekortet, hvis det er ledigt på dagen. 
Jette laver en fysisk kalender, der hænges op i medarbejderrummet, hvor man kan skrive sig på ift. ture, så man så vidt muligt undgår, at flere klasser skal bruge skolekortet samme dag. 

c. Ny afdelingsleder. Hvordan er processen? (D/B) 
Der bliver spurgt, hvem der modtager de indkomne ansøgninger. Det er Jeanette, som modtager dem, og herefter vil det være ansættelsesgruppen, som får dem. 
Jette beder bestyrelsen om at læse stillingsopslaget grundigt igennem og komme med rettelser osv.
Der bliver spurgt, hvorfor der allerede er faste datoer for ansættelsessamtaler. Jette fortæller, at det er normal procedure i skoleverdenen, da mange mennesker skal deltage i samtalerne. 
Der tales om, hvem der skal deltage i samtalerne. Det skal Jette, Maja, Jeanette, to medarbejderrepræsentanter og to fra bestyrelsen. 
Jette spørger, om bestyrelsen ønsker at teste ansøgerne. Dette blev ikke endeligt afklaret.
Bestyrelsen vil dog meget gerne have referencer.
Der bliver talt om, hvor stillingen slåes op. Det bliver den på skolejobs, Jobindex, på hjemmesiden og på Facebook. 




d. PR for skolen. Hvordan skaffer vi nye elever? (D/B)
Jette siger, at der er brug for at bruge nogle penge på PR, men hun ved ikke præcist, hvad vi skal gøre. 
Der bliver talt om forskellige former for muligheder på de sociale medier. Alle er enige om, at de sociale medier er vejen frem ift. at nå vores målgrupper bedst muligt. 
Halsnæs Posten er også en mulighed. Vi skal sørge for at fortælle den gode historie om vores skole.
Der bliver nævnt, at vi særligt skal gøre opmærksom på de fire årgange, hvor der er ledige pladser. Der er masser af elever på ventelisten til kommende årgange. 
Det nævnes, at der stadig – ude i byen - er en misforstået opfattelse af, at det er umuligt at komme ind på skolen. Den opfattelse skal vi have ændret.
Det foreslås, at der kan laves en PR-gruppe - måske kan vi få forældrehjælp til dette. Jette fortæller, at skolens IT-ansvarlige måske kan få startet os op på Instagram.
Det bliver nævnt, at vi kan blive bedre til at deltage i arrangementer med klasserne i byen, så vi bliver mere synlige. 
Jette slutter af med at sige, at det er vigtigt, at vi får nye elever, som vægter faglighed og vores værdier højt, og at vi bliver et tilvalg og ikke et fravalg af andre skoler. 

e. Planlægning af dialogmøde den 22.10.2024 
Bestyrelsen aftaler, at de selv mødes først. Det bliver aftalt til den 24.09.2024.
Den 02.10.2024 ligger det sidste forældremøde.
Vedtægterne skal også være på plads. 
Der spørges, hvem der skal deltage i dialogmødet. Det skal bestyrelsen og ledelsen, og de to tillidsrepræsentanter vil nok også være til stede.  
Det foreslås, at forretningsordenen sendes til gennemsyn hos Danmarks Private Skoler inden.

6. Tilbagemeldingspunkt

Sidste år spurgte nogle af de ældste elever, om der kunne laves om på bustiderne. Jette har undersøgt det, og bustiderne kan ikke bare laves om, for så vil nogle andre skoler på ruten blive ramt. 
Vedrørende muligheden for at bestille mad med levering på skolen: Der har været dialog med et firma med en IT-platform, der eventuelt ville kunne stå for bestilling og betaling, og de sættes nu i forbindelse med en evt. samarbejdspartner.

Elevrådet har forespurgt om en snackautomat. Det nævnes, at man vist kan få dem gratis, hvis firmaet også leverer varerne, som ligger i automaten. 




Der bliver spurgt ind til status på en hjertestarter og en ny legeplads. Jette indkalder sponsorgruppen. 

7. 
8. Eventuelt


9. Elev-, personalesager og andet 

a. Elever (Ind- og udmeldte elever)

b. Personale

c. Andet


10. Kommende bestyrelsesmøder 





image1.png




